<classify> SERIKALI imeruhusu matumizi ya kemikali aina ya zebaki katika uchenjuaji wa dhahabu nchini hadi pale itakapotolewa uamuzi mwingine.Uamuzi huo wa serikali ulitolewa juzi jijini Dar es Salaam na Waziri wa Afya, Maendeleo ya Jamii, Jinsia, Wazee na Watoto, Ummy Mwalimu alipokutana na wadau wa kemikali katika mkutano ulioandaliwa na ofisi ya Mamlaka ya Maabara ya Mkemia Mkuu wa Serikali. Kama serikali tumejifunga katika mkataba wa kimataifa ambao unatutaka tusitishe matumizi ya zebaki mwaka 2028, lakini katika kikao hiki tunakubaliana kwamba turuhusu matumizi yake hasa kwa wachimbaji wadogo, alisema Ummy.Uamuzi huo umekuja baada ya wachimbaji wadogo kuiomba serikali kuruhusu matumizi ya kemikali hiyo kwa wachimbaji wadogo ambao huitumia katika uchenjuaji dhahabu.Walisema kemikali hiyo inapatikana kwa shida na wamesikia kuwa serikali ina mpango wa kupiga marufuku matumizi yake. Ummy alisema serikali imeamua kuiacha itumike kwa wachimbaji wadogo hadi itakapoamua vinginevyo mwaka 2028 kutokana na mkataba ambao kama nchi imeingia katika matumizi ya kemikali hiyo. Aidha, ameagiza watu wanaoingiza nchini na kusambaza kemikali hiyo wajisajili Ofisi ya Mkemia Mkuu wa Serikali kuanzia jana hadi Juni 30, mwaka huu kujua nani anaingiza, anasambaza na matumizi yake. Ikifika Julai mosi mwaka huu kama kuna mfanyabiashara yeyote wa kemikali hii ameileta nchini hajajiandikisha na kupewa kibali, serikali itamchukulia hatua mara moja, alisema Waziri Ummy.Alisema pia serikali inapeleka mapendekezo bungeni ya kufanya mabadiliko sheria ya kemikali za majumbani na viwandani ya mwaka 2003, sheria namba 43 kifungu kidogo cha 11 inapiga marufuku mtu yeyote kuleta kemikali nchini na kufungasha upya kemikali inayosafirishwa kwenda nchi nyingine.Sheria inataka kama unaingiza moja kwa moja iende kwa mtumiaji wa mwisho, nimekubali tutapeleka bungeni mabadiliko ya sheria turuhusu kemikali hizi zifungashwe nchini maeneo yao, siyo bandarini tumeona serikali kwa kupiga marufuku tunapoteza mapato ya sh bilioni 150 kwa mwaka, alisema.  <topic>: kitaifa 